Som mange andre har jeg fulgt debatten om Langkær Gymnasiums rektors beslutning om etnisk opdeling af de nye 1. g’ere.

Det er en kontroversiel beslutning, men jeg tror, at grunden til den manglende opbakning omkring en ellers pragmatisk løsning stammer fra en lige så manglende forståelse af de få etniske danske elevers hverdag på et såkaldt ghettogymnasium.

Som en af de fire etnisk danske elever i klassen ville jeg ønske, at der havde været mulighed for en lignende opdeling hos os.